|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Til flere mottakere |

|  |  |
| --- | --- |
| Vår referanse: | 2022/61496-1 |
| Saksbehandler: | Frode Karlsen |
| Dato: | 27. mai 2022 |
|  |  |
|  |

 |

Bergen kommunes idrettsplan - rullering av planen 2022-2027

Byråd for barnehage, skole og idrett (BBSI) har lagt fram oppstartsak for arbeidet med rullering av anleggsdelen i idrettsplanen for perioden 2022-2027. Planen skal gjelde både kommunale anlegg og klubbeide anlegg. Planen vil bli utarbeidet i tråd med nasjonale føringer og retningslinjer i idrettspolitikken, kommuneplanens samfunnsdel (KPS), og kommuneplanens arealdel (KPA), i tillegg til føringer i byrådets politiske plattform 2019 – 2023.

Nåværende idrettsplan 2017-2027 «*Idrettsbyen Bergen – aktiv og attraktiv for alle*» ble vedtatt av bystyret 25. mars 2017. I planen er det redegjort for idrettspolitikk fra ulike perspektiv. Den inneholder informasjon om aktivitetsutvikling, idrettens økonomiske rammevilkår, idrettsanleggenes tilstand og anleggsutvikling.

I tråd med planstrategien til Bergen kommune samt forutsetninger og krav til rullering av anleggsdelentil den statelige spillemiddelordningen inviteres med dette **alle idrettslagene i Bergen til å komme med innspill til rullering av anleggsdelen** av Bergen kommunes Idrettsplan 2017-2027.

I tråd med oppstartsaken er det opprettes en referansegruppe som skal gi innspill og råd til prosjektgruppen. For idretten i Bergen er referansegruppen representer med daglig leder av Idrettsrådet i Bergen (IRB) og anleggsansvarlig i Vestland idrettskrets (VIK).

BBSI ønsker med dette at IRB sender ut informasjon om oppstartet av rulleringen av idrettsplanen og ber samtidig alle idrettslagene om en tilbakemelding/innspill med forslag om behov for nye anlegg i perioden 2022-2027.

Det er utarbeidet en stram fremdriftsplan, se nedenfor. På bakgrunn av denne er det ønskelig at IRB står for all koordinering av innspill fra idretten i Bergen, og oversender disse i en samlet oversikt til undertegnede med frist så raskt som mulig og senest innen 23. juni 2022.

**Fremdriftsplan:**

* 25. mai – Oppstartsmøte referansegrupper. Er gjennomført.
* Juni - Informasjonsinnhenting fra blant annet idretten, analyse, referansegruppemøter m.m.
* Juli/ august– skrive planutkast/ferie.
* September – sak sendes ut på høring fra 8. - 30. september.
* Oktober – strukturere innspill og referansegruppemøter.
* November – plan meldes til bystyre møte i desember.
* Desember – plan behandles i bystyremøte. 14. desember 2022.

Eventuelle spørsmål kan rettes til avdelingsleder idrett Carl-Christian Stenrud eller til fagrådgiver idrett Frode Karlsen e-post frode.karlsen@bergen.kommune.no

Med hilsen

Seksjon for strategi, utvikling og utredning (SUU)

Carl-Christian Stenrud - leder

Frode Karlsen - saksbehandler

*Dokumentet er godkjent elektronisk.*